Terve pühasejärgse päeva me shoppasime. Esialgu M-ga, kuna riietel algas ju va soodusmüügi aeg ning "pole midagi elga panna" hakkas minu puhul naiste tüüprepliigist karmiks reaalsuseks saama. Ma jagasin ju rasedaks jäädes oma pooled riided õe ja laps A vahel laiali ning ega meil eriti palju asju kaasa ei mahtunud ka. Pealegi on imetava ema riidevalik piiratud - kõik asjad  peavad käima normaalselt eest lahti. Spetsiaalseid imetava ema riideid ma osta ei kavatse, siin oleks nad kindlasti ka mõttetult kallid ning ega pole neid eriti kuskil müügil näinudki.